**Raport për rezultatet e konsultimit publik**

1. **Titulli i draft aktit**

 Për projektligjin “Për disa shtesa dhe ndryshime në ligjin nr. 80/2020 “Për Policinë e Burgjeve”

1. **Kohëzgjatja e konsultimeve**

Konsultimet në portalin e rregjistrit elektronik: 20 ditë pune

1. **Metoda e konsultimit**

Metodat e konsultimit publik të përdorura si vijon:

a. Konsultimi në portalin “Rregjistri Elektronik për Njoftimet dhe konsultimet Publike” për periudhën 20.10.2022 – 16.11.2022, gjatë së cilës nuk janë përcjellë komente përmes këtij protali, apo në rrugë postare në adresën e Ministrisë së Drejtësisë, si dhe në adresën e e-mailit të koordinatorit për njoftimin dhe konsultimin

Aktivitetet e realizuara:

Lidhur me këtë nismë ligjore nuk janë zhvilluar aktivitete të përbashkëta.

ARSYET E KONSULTIMIT VETËM NËPËRMJET RENJK

Projektligji ka ardhur si propozim i Drejtorisë së Përgjithshme të Burgjeve bazuar në problematikat e hasura në praktikë mbi vakancat e krijuara për shkak të mungesës së interesit për të kandiduar pranë Policisë së Burgjeve. Rrjedhimisht është vlerësuar nevoja e lehtësimit të kritereve të pranimit duke hequr kriterin e moshës 35 vjeç si dhe duke rregulluar mënyrën e përparësisë në pranim në Policinë e Burgjeve të personave që ushtrojnë funksione ekuivalente pranë Policisë së Shtetit, Gardës së Republikës dhe Forcave të Armatosura me qëllim shmangien e vakancave të mëtejshme që mund të çojnë në mosfunksionimin e duhur të institucioneve të ekzekutimit të vendimeve penale dhe vendosjen në rrezik të sigurisë së jashtme në këto institucione por vendosjen në rrezik edhe të shëndetit dhe jetës së të paraburgosurve, të burgosurve të tjerë apo personelit administrativ në këto institucione. Lidhur me këto çështje është zhvilluar procesi i konsultimit me Ministrinë e Brendshme dhe Ministrinë e Mbrojtjes si intistucione të interesuara mbi zbatimin e këtij projektligji.

Lidhur me nismën e ndërmarrë nuk ka grupe interesi të cilat mund të përfshiheshin në tryeza apo aktivitete të ngjashme pasi subjekti i interesuar është vetë Policia e Burgjeve e cila është strukturë e Drejtorisë së Përgjithshme të Burgjeve e cila ka kërkuar ndërmarrjen e kësaj nisme.

Persona të interesuar lidhur me këtë nismë janë gjithashtu qytetarët, të cilët mund të shfaqin interes për të aplikuar si kandidatë për punonjës të Policisë së Burgjeve, të cilët janë informuar nëpërmjet konsultimit publik dhe vlerësohet si mjet i mjaftueshëm për informimin e publikut mbi lehtësimin e kushteve pranuese.

1. **Palët e interesit të përfshira**

Gjatë procesit të konsultimit public nuk janë përfshirë palë të treat. Hartimi projektligjit ka kaluar vetëm përmes bashkërendimit me Ministrinë e Financave dhe Ekonomisë dhe Deprartamentit të Administratës Publike.

1. **Pasqyra e komenteve të pranuara me arsyetimin e komenteve të pranuara/ refuzuara**

|  |  |  |  |
| --- | --- | --- | --- |
| **PROJEKTLIGJ**“Për disa shtesa dhe ndryshime në ligjin nr. 80/2020 “Për Policinë e Burgjeve”  | **KOMENTE** | **VENDIMI (I PRANUAR/I PRANUAR PJESËRISHT/I REFUZUAR)** | **VLERËSIMI** |
| - | **-** | - | - |
|  |  |  |  |
|  |  |  |  |
|   |  |  |   |